**Forslagsstiller: Styret**

**Gjelder: Bevilgning til eget Palestina-prosjekt**

Styret foreslår å bevilge kr 50.000 til prosjekt i Wadi Fukeen. Styret vil be om at Fagforbundet Oslo og Fagforbundets solidaritetsfond også bevilger penger til prosjektet.

**Begrunnelse for forslaget:**

Vi ønsker å bidra til et fritt Palestina og å hjelpe andre arbeidsfolk i en vanskelig situasjon.

Arbeiderbevegelsen har alltid hatt internasjonalt fokus. Vår forening har de siste årene hatt et hovedansvar for Fagforbundets solidaritetsarbeid i Palestina, og det er på tidligere årsmøter vedtatt at foreningen skal drive ulike prosjekter i Palestina. Det samarbeides med Fagforbundet Oslo om dette. Bevilgninger til prosjektetene vi har drevet har kommet fra foreningen, Fagforbundet Oslo og Fagforbundets Solidaritetsfond.

Prosjektet foreningen nå er engasjert i, er et kvinnekooperativ på Vestbredden der kvinnene dyrker og produserer mat. Vi ønsker med vårt bidrag å skape arbeidsplasser og holde jorda ved like der. Det er behov for penger for å få til dette, og det foreslås derfor at foreningen bevilger kr 50.000 til dette formålet. Vi regner også med at Fagforbundet Oslo og Fagforbundets Solidaritetsfond bidrar med minst samme sum.

**Forslag til vedtak: Det bevilges kr 50.000,- til prosjektet i Wadi Fukeen.**